36 
\ 
constat, opercula firmius, quam id cochleis fieri po¬ 
tuerat, clauderentur. Quae postquam omnia facta 
erant, igne supposito lignum in utraque pyxide decora- 
positum est. Hoc experimentum semel tantum institui. 
Denique autem haud silentio praetermittenda sunt 
illa experimenta, quibus lignum ferro quod liquefactum 
erat circumdato decomponere tentavi. Etsi, fore ut 
hac methodo multum lucrarer, exspectaveram, tamen 
ex experimentis vicies et ultra repetitis ne ullum qui¬ 
dem lucrum feci, quia ligni decompositio et una cum 
ea corporum gaseorum subita evaporatio semper locum 
habuit, antequam ferrum circumfusum potuerat soli¬ 
descere. Quare omnino ea tacuissem, nisi his com¬ 
memorandis mihi oblata esset occasio maxime exoptata, 
ut gratias agerem Domino Libero Baroni de Burgk, 
quippe qui summa cum humanitate et liberalitate expe¬ 
rimenta mea adjuvit, eaque ut in officina ipsius, quae 
prope Potschappel in valli Plaviensi floret, * ferri fu¬ 
soria instituerem, veniam dedit. 
Omnium, quae facta sint experimenta, effectum tri¬ 
plicem fuisse dici potest: vel remansit carbo sub forma 
ligni, in quo organica structura oculo armato et inar- 
mato conspici potuit 5 vel remansit massa nigra et 
splendida, bene cocta, bullis majoribus et minoribus 
innumeris repleta, aqua paululum levior, vestigiis 
organicae ligni structurae hic et illic raro insignis 5 
♦ 
